**แผนปฏิบัติราชการประจำปี พ.ศ.2555 คณะเทคโนโลยีคหกรรมศาสตร์**

**บทสรุปผู้บริหาร**

แผนปฏิบัติราชการประจำปี พ.ศ. 2555 คณะเทคโนโลยีคหกรรมศาสตร์ได้กำหนดทิศทางการพัฒนาให้เป็นคณะที่ผลิตบัณฑิตนักปฏิบัติ เชี่ยวชาญวิชาชีพวิทยาศาสตร์และเทคโนโลยี โดยกำหนดวิสัยทัศน์ “**คณะเทคโนโลยีคหกรรมศาสตร์ เป็นผู้นำด้านวิชาชีพคหกรรมศาสตร์ที่ยอมรับในระดับสากล”**

สาระสำคัญของแผนปฏิบัติราชการประจำปี พ.ศ. 2555 คณะเทคโนโลยีคหกรรมศาสตร์ ประกอบไปด้วย วิสัยทัศน์ พันธกิจ ประเด็นยุทธศาสตร์จำนวน 5 ยุทธศาสตร์ 6 เป้าประสงค์ 9 กลยุทธ์หน่วยงาน 33 กลยุทธ์วิธีการ ซึ่งในแต่ละประเด็นยุทธศาสตร์จะมีความเชื่อมโยงสอดคล้องกับแผนปฏิบัติราชการ 4 ปี ของคณะฯ อันจะเป็นเครื่องมือสำคัญที่ใช้เป็นแนวทางในการขับเคลื่อนให้การดำเนินงานบรรลุเป้าหมายตามประเด็นยุทธศาสตร์ซึ่งประกอบด้วย

ประเด็นยุทธศาสตร์ที่ 1 การพัฒนาการศึกษาด้านวิชาชีพวิทยาศาสตร์และเทคโนโลยี และด้านสังคมศาสตร์ สร้างคนดีคนเก่งให้เป็นทุนมนุษย์ (Human Capital) ในระดับสากล ประกอบด้วย 2 เป้าประสงค์ 8 ตัวชี้วัดระดับผลลัพธ์ 4 กลยุทธ์หน่วยงาน 15 กลยุทธ์วิธีการ 3 ผลผลิต 14 ตัวชี้วัดระดับผลผลิต

ประเด็นยุทธศาสตร์ที่ 2 ส่งเสริม/สนับสนุนงานวิจัย สิ่งประดิษฐ์ นวัตกรรมและงานสร้างสรรค์ ที่นำไปใช้ประโยชน์ บนพื้นฐานวิชาชีพวิทยาศาสตร์และเทคโนโลยี ประกอบด้วย 1 เป้าประสงค์ 3 ตัวชี้วัดระดับผลลัพธ์ 1 กลยุทธ์หน่วยงาน 5 กลยุทธ์วิธีการ 2 ผลผลิต 8 ตัวชี้วัดระดับผลผลิต

ประเด็นยุทธศาสตร์ที่ 3 การเสริมสร้างความแข็งแกร่งให้กับชุมชนและสังคม บนพื้นฐานความรู้ ประกอบด้วย 1 เป้าประสงค์ 3 ตัวชี้วัดระดับผลลัพธ์ 1 กลยุทธ์หน่วยงาน 3 กลยุทธ์วิธีการ 1 ผลผลิต 4 ตัวชี้วัดระดับผลผลิต

ประเด็นยุทธศาสตร์ที่ 4 การอนุรักษ์สร้างสรรค์ศิลปะ และวัฒนธรรมภูมิปัญญาท้องถิ่นและสิ่งแวดล้อม ประกอบด้วย 1 เป้าประสงค์ 3 ตัวชี้วัดระดับผลลัพธ์ 1 กลยุทธ์หน่วยงาน 1 กลยุทธ์วิธีการ 1 ผลผลิต 4 ตัวชี้วัดระดับผลผลิต

ประเด็นยุทธศาสตร์ที่ 5 การพัฒนาระบบบริหารจัดการแบบธรรมาภิบาล ประกอบด้วย 1 เป้าประสงค์ 2 ตัวชี้วัดผลลัพธ์ 2 กลยุทธ์หน่วยงาน 9 กลยุทธ์วิธีการ 2 ตัวชี้วัดระดับผลผลิต

ทั้ง 5 ประเด็นยุทธศาสตร์มีความเชื่อมโยง สอดคล้องกับแผนปฏิบัติราชการ 4 ปี พ.ศ.2555-2558 ของคณะเทคโนโลยีคหกรรมศาสตร์

ในการแปลงแผนปฏิบัติราชการสู่การปฏิบัติ คณะเทคโนโลยีคหกรรมศาสตร์ มีการดำเนินการที่สำคัญคือ การจัดทำแผนปฏิบัติราชการของคณะที่สอดรับกับแผนปฏิบัติราชการของมหาวิทยาลัยเทคโนโลยีราชมงคลธัญบุรี ซึ่งคณะได้กำหนดแผนงาน โครงการ กิจกรรม ผลผลิต ผลลัพธ์ ระยะเวลา งบประมาณให้สอดคล้องกับประเด็นยุทธศาสตร์ของมหาวิทยาลัยเทคโนโลยีราชมงคลธัญบุรี

สำหรับการกำกับติดตาม และประเมินผลการปฏิบัติงาน/โครงการ และความสำเร็จขององค์กรนั้น คณะฯ มีกลไกเพื่อควบคุมการปฏิบัติงานตามกลบยุทธ์ และก่อให้เกิดการพัฒนาอย่างต่อเนื่อง โดยคณะได้รับการประเมินผลการปฏิบัติงานจากหน่วยงานต่างๆ ตามระบบของมหาวิทยาลัย ได้แก่ การประเมินผลปฏิบัติราชการประจำปีโดยสำนักงานคณะกรรมการพัฒนาระบบราชการ (ก.พ.ร.) การวิเคราะห์ระดับความสำเร็จของการดำเนินงานจากการใช้จ่ายงบประมาณ ที่ได้รับจัดสรรจากมหาวิทยาลัย การประเมินผลการประกันคุณภาพ โดยสำนักงานรับรองมาตรฐานและประเมินคุณภาพการศึกษา (สมศ.) การประกันคุณภาพการศึกษาภายในสถานศึกษาระดับอุดมศึกษา ของสำนักงานคณะกรรมการการอุดมศึกษา (สกอ.)

แผนปฏิบัติราชการประจำปี พ.ศ. 2555 ฉบับนี้จะเป็นเครื่องมือที่ช่วยให้เกิดแนวทางการปฏิบัติที่ชัดเจนและผลักดันให้การดำเนินการในภารกิจต่าง ๆ บรรลุเป้าหมายตามประเด็นยุทธศาสตร์ เกิดผลลัพธ์ และผลสัมฤทธิ์ตรงกับวิสัยทัศน์ **“คณะเทคโนโลยีคหกรรมศาสตร์ เป็นผู้นำด้านวิชาชีพคหกรรมศาสตร์ที่ยอมรับในระดับสากล”**